На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:

 

  



ДП “ АПАТЕКС ” у стечају – стечајна маса, Апатин



Сомбор, Васе Пелагића 19
ОБЈАВЉУЈЕ
ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ НЕПОКРЕТНЕ ИМОВИНЕ СТЕЧАЈНОГ ДУЖНИКА
УВОД
Решењем Привредног суда у Сомбору , посл. бр. Ст.7/2021 од 11.05.2021. године, настављен је стечајни поступак у односу на стечајну масу стечајног дужника ДП “ АПАТЕКС ” у стечају Апатин, допуну решења од 18.06.2021. као и допуну решења од 26.01.2022. године. 
1. СВРХА ПРОЦЕНЕ

Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајном масом стечајног дужника ДП “ АПАТЕКС ” у стечају Апатин.
У наведену сврху неопходно је да се утврди вредност накнадно пронађене имовине стечајног дужника.
3.     ИЗВЕШТАЈ О ПРОЦЕНИ
Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени;

-закључак о процењеној вредности имовине стечајног дужника;

-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.

- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, процену доставити Суду, одбору поверилаца и сваком разлучним односно заложном  повериоцу процену целисходности предложеног начина продаје и одговарајући део купопродајне цене на којој разлучни односно заложни поверилац има право приоритетног намирења.
4.     МЕТОД ПРОЦЕНЕ 

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.

Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

5.    ПРЕДМЕТ ПРОЦЕНЕ

Накнадно пронађена имовина:

· стечајни дужник има у власништву двособан стан уписан у листу непокретности број 6648 К.О. Апатин, изграђен на парцели број 2195, блок 112 зграда број 2, стан број 6
6.  ИНФОРМАЦИЈЕ ЗА ПОНУЂАЧЕ

Заинтересовани понуђачи понуде подносе искључиво у електронској форми на адресу  so.ljubovic@gmail.com и адресу sladja.rd@gmail.com, најкасније до 20.08.2022. године до 23:59 часова.

Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:

· Имена чланова ужег тима који ће радити процену са задужењима и референцама;

· Рок у којем ће завршити процену;

· Цену за пружену услугу исказану у динарима;

· Рок за исплату накнаде за извршену услугу.

Уз понуду доставити:

· Доказ о овлашћењу за обављање послова односно обављање делатности

процене правних лица и имовине, лиценцу, решење из АПР-а, сертификате, уверења и друга документација издата од надлежних органа;

· Доказе о стручности;

· Референце досадашњег рада.

У случају потребе и других података за избор понуђача заинтересована лица могу се јавити стечајном управнику Љубовић Предрагу  на наведену електронску адресу, као и на тел: 063 525 104.

 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.

Oдабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника. 

 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.

7.     УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

· Да је регистрован за обављање делатности код надлежног органа;

· Лиценца за обављање послова овлашћеног проценитеља;

· Да испуњава квалификационе услове, односно да располаже довољним кадровским и техничким капацитетом за вршење услуге из понуде.

 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

 
 
 
У Сомбору, дана 09.08.2022. године

   




Повереник стечајног управника




Стечајни управник Предраг Љубовић
